# Guerzenneu Breih-Izel/Kannen Sant Eutrop

| ◄ Kannen én inour de Sant Izidor | Kannen Sant Eutrop | Er merhed iouank a ganton Baud doh treid Intron Varia er Sklerder ► |
* Diskan
* O Sant Eutrop a lein en Nean
* Sekouret ni bras ha bihan
* Eit ma veemb eurus un dé
* Genoh étal en Eutru Doué.
* 1
* Perhinderion ag er Ferré
* Ne vennet hui bout sent eué ?
* Cheleuet bubé Sant Eutrop
* Er gér a Sant ketan eskob.
* 2
* Eutrop oé gannet en amzér
* Ma oé ar en doar hur Salvér
* Er hornad bro hanuet Kaldé
* Tostig tra de vro er Judé
* A noblans kaér é tichenné.
* Dehou ne vanké ket danné
* Neoah eurus n’um gavé ket
* E kreiz er madeu ag er bed
* 4
* El m’en doé groeit ol é skolaj
* E tioélded er baianaj,
* N’hellé guélet splandér er fé,
* Na stouiein dirak er guir Doué
* 5
* Un dé ean oeit d’er Galilé
* Hag é huélas Jézus Mab Doué
* E laré konzeu ker santél
* En ur bredeg en aviél
* 6
* Bamdé Jézus ar é bazeu
* E streué atau mirakleu :
* Er ré klan oé guelleit dehé,
* Er ré varu éndro e viué
* 7
* E cheleuet Salvér er bed
* Eutrop é galon zou touchet
* Hag é huélet é virakleu
* N’hèl muit parrat a chuill dareu
* 8
* Hanauein e hra el guir Doué
* Jézus, er mestr lan a druhé,
* Deit er bed men a vizérieu
* Aveit salvein hun ineaneu
* 9
* Kent pel Eutrop e zou kristén
* Ha kenavo é lar aben
* D’er faus Douéed, d’er fallanté
* Aveit biuein revé er fé.
* 10
* Goudé marù hur Salvér Jézus,
* Ataú grédusoh pé gredus
* Get Sant Piér é ma béleget
* Ha d’er gér a Sant davéet.
* 11
* P’en dé arriú er gér a Sant
* E lar ur beden beruidant
* Eit goulén ma vou sklerdéret
* Dalledigeh er Santonget.
* 12
* Kentéh Eutrop intanpius
* Um laka de bredeg Jézus,
* Jézus hur Salvér hag hun Doué,
* Marù áveit omb dré garanté.
* 13
* Er Santonjet, tud aheurtet
* Er cheleuet ne vennant ket.
* Ind e hoalgas en apostol
* Hag er sel avel un den fol.
* 14
* E rauk ineaneu ken divat
* Eutrop zou ret dehou pellat
* Monet e hra pe guita Sant
* De gavet er pap Sant Klémant
* 15
* Avel un tad mat ha tinér
* Er pap santél en digemér
* Hag e laka fians ha gred
* En é galon diskonfortet
* 16
* A p’en dès ean eskob sakret
* Dehou é lar : « Me Mab karet,
* « Kerhet endro d’er gér a Sant
* « Ember um gaveet koutant.»
* 17
* Sentus doh vikél hur Salvér
* De Frans é retorn abén kaér
* E kompagnonéh Sant Denis
* E iè de bredeg de Baris
* 18
* Eutrop er huéh-men, tra soéhus !
* E gav é Sant tud aketus
* De cheleuet é bredegeu
* De sentein doh é avizeu.
* 19
* Ha goudé m’ou des ean kleuet
* Eleih e vén bout badéet.
* Emesk er ré men é huélér
* Ur plah iouank brudet é kér
* 20
* Er verhig men hanuet Eustél
* E oé sauet a stad ihuél
* Hé zad kentéh m’en des gouiet
* E zou en un taul arfleuet
* 21
* Kaer en dès laret ha gobér
* N’hel ket feahein é verh tinér ;
* Guél é geti kol hé buhé
* Eit dilézein er huirioné
* 22
* Nezé kounaret muioh mui
* Chetu ean é houlen tud kri
* Eit lahein en eskob santél
* En doé groeit kristenés Eustél
* 23
* Er voureion, a p’arriuant
* Aveit lakat d’er marù er sant.
* Er hav deulhinet é pedein
* Hag ind er sko a dauleu mein
* 24
* A dauleu mein, a dauleu foet
* Korv Eutrop e zou dispennet,
* Er fallan dén ag er vandén
* Get ur vohal e feut é bén
* 25
* Goed er martir, hadén a fé
* En dès plijet d’en Eutru Doué.
* E lein en Nean, étal Jézus
* Eutrop bremen e zou eurus.
* 26
* Gorteit oé bet en noz tioél
* D’interrein er martir santél
* Eustèl e bras toulein é vé
* Er lojig peur léh ma viué
* 27
* Eustèl ember amzér goudé
* E helias Eutrop er bé.
* Ou deu é mant get hur Salvér
* Er Baraouiz é kreiz er gloér
* 28
* Ha ni eldé, breder karet
* D’er Baraouiz é omb galuet.
* Eldé dalhamb dob lézen Doué
* Hemb doujans a gol hun buhé
* 29
* D’er chapél gaèr ag er Ferré
* Perhinderion tostomb get fé
* Er pardon bras um gav d’en han
* E mis est, er sul devéhan.
* 30
* Inouramb er Sant beniget
* En des hun tadeu inouret.
* Pedamb Sant Eutrop a galon
* Ha goulennamb è hoarnasion.
* 31
* Liès en dès groeit mirakleu
* Aveit rein sekour d’hun tadeu.
* Mar er pedamb gredus eldé
* Ean e rei d’emb sekour eùé
* 32
* Aveit omb ni, tud à Bluniau
* Goulennamb bout fidél atau
* Fidél de Zoué, d’hun badéent
* El ma oé hun tadeu agent.